হামজা: বুঝলি কোবরা মোড়লরাই গ্রামের সব। চল ঐ মোড়ল গোছের লোকটার কাছে আগে যাই; নইলে আবার মাইন্ড করতে পারে।  সহকারী: (কলা খেতে খেতে) ভাইজান হের মেয়ে-টেয়ে আছে কি-না জিগায় লয়েন- সুযোগ জহন হয়েছে। ।  হামজা: আসসালামু আলাইকম চাচাজান।  মোড়ল: বিকালের বিচারটা না করা পর্যন্ত কোন চাঁদা আমি দেব না- হুম্!  হামজা: না চাচা আমরা টেলিভিশন থেকে এসেছি। ১৬ই ডিসেম্বর সম্পর্কে  জানতে চাই।  মোড়ল: সকিনার মার বিচারটা? সে এক লম্বা হিস্টি- আমি কবু না।  সহকারী: ভাইজান মনে হয় বিবির চিল্লাবিল্লায় কানের পর্দা ফাটছে! খাড়ান মালটা কানে লাগাই দিই।  হামজা: চাচা গতকাল তো মহান বিজয় দিবস ছিল- এ সম্পর্কে যদি আমাদের কিছু বলেন?  মোড়ল: বেশ ভালো! স্বাধীনতা-মুক্তিযুদ্ধের কথা ভাইবা গতকাল বউটার গায়ে একটা আঁচড়ও কাটি নাই; আমার ভাতে চুল- ভাবা যায়?!  হামজা: তা চাচা গ্রামে তেমন আয়োজন-টায়োজন...?  মোড়ল: পোলারা মাঠে খেলাধূলার আয়োজন করেছিল। আমার কাছে চাঁদা চাইল- দিলাম ১০ টাকা (ভাবখানা  এমন যেন দশ হাজার টাকা দিয়েছেন)! স্বাধীনতা বলে কথা! আমাকে আবার প্রধান অতিথী হওনের জন্য ধরল। তা বেশ ভালোই লাগছিল। মাঝে মধ্যে এরকম বিনোদনের দরকার আছে।  হামজা: লাখো শহীদের বিনিময়ে দেশটা স্বাধীন হল। স্বাধীনতার পর কি কখনো আপনার মনে হয়েছে যে দেশটাকে আপনারও কিছু দেবার আছে?  মোড়ল: দেখ বাবা, আমি ক্ষুদ্র মানুষ। ছোটবেলায় একবার মিলিটারিতে দাঁড়াইছিলাম- হয়নি; এই ক্ষুদ্র মানুষ এত বড় দেশটাকে কি-ই বা দিবার পারে! তাও চেষ্টা করি। গ্রামের তিন তিনটা অসহায় মেয়েকে ঘরে তুলেছি- এটাই বা কম কি কও? অনেক ছয়ফুট মানুষও তো করবার  পারে না।  হামজা: চাচা, আপনার ছেলে মেয়ে কয়ডা? ওদের কি মুক্তিযুদ্ধ সম্পর্কে কোন জ্ঞান-ট্যান দেন?  মোড়ল: ছেলে- মেয়ে? তা বাপু অত গুনবার সময় কোথাই! সারাদিন বিচার- শালিস করতে করতে হাঁপিয়ে উঠি। গতবছর একটা টিভি কিনে দিয়েছি- তাতে নাকি আজকাল দেশ(!) ও মাটির(!) কথা বলে।  হামজা: চাচা আমাদেরকে আপনার মুল্যবান সময় দেবার জন্য অসংখ্য ধন্যবাদ।  মোড়ল: তা বাপু তোমরা দূর দেশ থেকি আইছ, আমার বাড়িতে ওবেলায় এসে একপেট খেয়ে যেও। মোড়ল মানুষ- সবদিকে খেয়াল রাখেতে হয়। এই কালু আমাকে কড়া করে এককাপ চা দে। (বলতে বলতে মোড়লের  প্রস্থান)।